#посмотрим_сколько_здесь_умеют_читать_на_адыгэбзэ

Дунейр мамыру ушамэ,
Ди уафэр къабзэу нэху щамэ,
ДыгъэпскIэ махуэр къытпежьэм -
ЖаIэ сабийхэм уэрэд.
 
ПIырыпIрэ щабэу щIакхъуэшхуэ
Анэшхуэм жьэгум щигъажьэм,
ЦIыху мэжэщIалIэ щымыIэм -
ЖаIэ сабийхэм уэрэд.
 
Унагъуэм щIэсыр здэгуфIэм,
ЗэщыгуфIыкIыу щызэдэпсэум,
ГуфIэгъуэм я гур зэщIищтэм -
ЖаIэ сабийхэм уэрэд.
 
И папи мами узыншэм,
И дади нани хуэпсэумэ,
И анэкъилъхухэр джэгуэгъум -
ЖаIэ сабийхэм уэрэд.
 
«Адыгэ лъэпкъщ» къытхужаIэу,
Анэдэлъхузэр тIурылъу,
Ди адыгэщIыр псэухукIэ,
ЖрыраIэ сабийхэм уэрэд.

Вындыжь М.

#усэхэр_АХЧ